ai4bharat/Pralekha huggingface dataset:
قانون اور انصاف کی وزارت
قانون سکریٹری جناب انوپ کمار میندی رتّا نے کووڈ – 19 کے قانونی پہلوؤں پر دولت مشترکہ کے وزراء قانون کی اعلی سطحی میٹنگ میں ہندوستان کی نمائندگی کی
مقدمات کو بروقت نمٹانے کے لیے ویڈیو کانفرنسنگ سے بہت فروغ ملا : قانون سکریٹری ، ورچوئل میٹنگ کے دوران
نئی دہلی۔ 18 فروری کووڈ – 19 کے قانونی پہلوؤں پر دولت مشترکہ کے وزراء قانون کی اعلی سطحی میٹنگ میں مرکزی وزیر قانون و انصاف جناب روی شنکر پرساد کی جانب سے قانون و انصاف کی وزارت کے قانونی امور کے محکمہ میں سکریٹری جناب انوپ کمار میندی رتانے ہندوستان کی نمائندگی کی۔ 18 فروری 2021 کو دولت مشترکہ سکریٹریٹ کے ذریعہ ورچوئل انداز میں سری لنکا کے وزیر قانون کی زیر صدارت اس میٹنگ کا انعقاد کیا گیا۔ اس انعقاد نے وزراء قانون کو کووڈ – 19 عالمی وبا کے سبب در پیش اہم قانونی چیلنجوں کے حل کے بارے میں اپنے خیالات اور تجربات کا تبادلہ کرنے کا موقع فراہم کیا۔ یہ میٹنگ سبھی کے لیے انصاف تک یکساں رسائی کو یقینی بنانے ، کووڈ – 19 کے خلاف جنگ میں قانون کی حکمرانی کے نفاذ اور ضروری ادویات تک مساوی رسائی کی راہ میں رکاوٹوں پر توجہ دی گئی۔
دولت مشترکہ ممالک کے وزراء قانون ، وفد کے رہنماؤں اور سینئر عہدیداروں کی اس اعلی سطحی میٹنگ کو خطاب کرتے ہوئے جناب میندی رتّا نے وزیر اعظم جناب نریندر مودی کی قابل قدرقیادت میں ہندوستانی حکومت کے ذریعہ اٹھائے گئے مختلف اقدامات اور راحت رسانی پر روشنی ڈالی تاکہ انصاف تک سب کے لیے سستی اور آسان رسائی کو یقینی بنایا جا سکے۔ انہوں نے کہا کہ کووڈ کے دوران ڈیجیٹل کاری اور ٹکنالوجی جدت کو بہت فروغ ملا اور وہ عدالتی کاروائی کی اہم بنیاد بن گئی ہے ۔ ہندوستان کی عدالت عظمی کے ذریعہ 6 اپریل 2020 کو صادر کیے گئے اس حکم پر توجہ مبذول کرائی گئی جس کے تحت ویڈیو کانفرنسنگ کے ذریعہ ہونے والی عدالتی سماعتوں کو قانونی منظوری اور جواز فراہم کی گئی تھی۔ انہوں نے کہا کہ اس سے عدالتوں میں مقدمات خاص طور پر ان معاملوں کو بروقت نمٹانے کو بہت فروغ ملا جن میں عدالتوں اور عدالتی حکام کی فوری مداخلت کی ضرورت تھی۔ انہوں نے مزید بتایا کہ ہندوستان میں صرف ویڈیو کانفرنسنگ کے ذریعہ 31 جنوری 2021 تک ضلعی عدالتوں اور اعلی عدالتوں نے 76.38 لاکھ مقدمات کی سماعت کی ہے اور سپریم کورٹ نے صرف ویڈیو کانفرنسنگ کے ذریعہ 31 جنوری 2021 تک تقریبا 52،353 مقدمات کی سماعت کی۔
قانون سکریٹری نے یہ بھی بتایا کہ ہندوستان دنیا کا سب سے بڑا ٹیکہ کاری پروگرام چلا رہا ہے اور پڑوسی ملکوں کو ترجیحات دینے کی اپنی پالیسی کے تحت اپنے گھریلو ٹیکے کووی شیلڈ اور کو ویکسین کی تقسیم کرتے ہوئے دوسرے ممالک کی بھی مدد کر رہا ہے۔ انہوں نے کہا کہ آئندہ مالی سال کے لیے ہندوستان نے صحت کی دیکھ بھال پر اپنے اخراجات کو موجودہ سطح سے بڑھانے کی تجویز پیش کی ہے۔
انہوں نے اس بات پر زور دیا کہ اس دولت مشترکہ فورم میں تبادلہ خیالات کو مستحکم کیا جائے گا اور اس کے نتیجے میں دنیا بھر کے لوگوں کو زیادہ سے زیادہ فوائد حاصل ہوں گے۔ ساتھ ہی ایک باہمی تعاون کا نقطہ نظر ہمیں قانونی پس منظر کو از سر نو قائم کرنے اور اسے فعال کرنے کا اہل بنائے گا۔
وزیر قانون و انصاف اور دولت مشترکہ کے ممالک کی نمائندگی کرنے والے وفد کے قائدین نے تبادلہ خیال کے بعد ایک بیان جاری کیا ۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (
U-1778
(Visitor Counter : 95
وزارتِ تعلیم
مرکزی بجٹ 2021-2022: اسکولی تعلیم اور خواندگی کے محکمہ سے متعلق اہم باتیں
مرکزی بجٹ 2021 نے ملک بھر میں بھارتی اشاراتی زبان کی معیار کاری کا اعلان کیا
نئی دہلی، 12 /فروری 2021 ۔ حکومت، قوت سماعت سے معذور بچوں کے مفاد میں ملک بھر میں بھارتی اشاراتی زبان کی معیار کاری پر کام کرے گی اور ان بچوں کے استعمال کے لئے قومی و ریاستی سطح پر نصابی مواد تیار کرے گی۔ اس بات کا اعلان بجٹ 2021-22 کے دوران قومی تعلیمی پالیسی 2020 کے ایک جزو کے طور پر تعلیم سے متعلق اقدام کی شکل میں کیا گیا ہے۔
اس اعلان کے مطابق، وزارت تعلیم کے ماتحت اسکولی تعلیم اور خواندگی کا محکمہ اس سال اپریل سے درج ذیل کام کرے گا:
- یو ڈی ایل رہنما ہدایات کے مطابق کتابوں کو ای- بکس میں تبدیل کیا جائے گا۔
- اشاراتی زبان والے ویڈیو تیار کئے جائیں گے۔
- اشاراتی زبان کے لئے ایک لغت / گلوسری تیار کی جائے گی۔
ان وسائل کو دیکشا  اور پی ایم ای-وِدیا کے توسط سے شائع کرنے کی کوشش کی جائے گی۔ سی آئی ای ٹی، این سی ای آر ٹی اور آئی ایس ایل آر ٹی سی کے درمیان ایک مفاہمت نامہ پر دستخط کئے گئے ہیں اور وہ بھارتی اشاراتی زبان میں این سی ای آر ٹی کی نصابی کتابوں پر مبنی ویڈیو بنانے کے لئے آئی ایس ایل آر ٹی سی کے ساتھ مل کر کام کررہے ہیں۔
بھارتی اشاراتی زبان  کی معیار کاری کا یہ کام سماج کو شمولیت پر مبنی بنانے اور پورے بھارت میں اشاراتی زبان کی مختلف بولیوں کے درمیان باہمی تال میل قائم کرنے کی سمت میں تعاون کرنے کا ایک موقع فراہم کرتا ہے۔ یہ کام قوت سماعت سے معذور بچوں کے سیکھنے کے عمل کو فروغ دے گا، جس سے انھیں اپنی صلاحیتوں کے اظہار کا یکساں موقع ملے گا۔ سبھی بچے آسانی کے ساتھ ایک دوسرے کے ساتھ گفت و شنید کرسکیں گے اور ایک دوسرے کو بہتر طریقے سے جان پائیں گے۔ یہ قدم اسکول میں تعلیم کے برسوں کے دوران ترقی کی اہم مدت میں شمولیت کو بڑھاوا دینے میں معاون ثابت ہوگا۔
کانکنی کی وزارت
مئی 2023 میں مجموعی طور پر معدنی پیداوار میں 6.4 فیصدکا اضافہ
اپریل-مئی 2022-23 کے دوران مجموعی نمو 5.8 فیصد تک پہنچ گئی
دس اہم معدنیات مثبت نمو کی نشاندہی کرتی ہیں
مئی، 2023  کے مہینے کے لیے کان کنی اور کان کنی کے شعبے کی معدنی پیداوار کا اشاریہ 128.1 رہا، جو مئی، 2022 کے دوران کی سطح کے مقابلے میں 6.4 فیصد زیادہ ہے۔ انڈین بیورو آف مائنز  کے عارضی اعداد و شمار کے مطابق، اپریل-مئی 2022-23 کی شرح نمو پچھلے سال کی اسی مدت کے دوران کی شرح نمو کےمقابلے 5.8 فیصد ہے۔
مئی 2023 میں اہم معدنیات کی پیداوار کی سطح یہ تھی: کوئلہ 762 لاکھ، لگنائٹ 35 لاکھ، پیٹرولیم  25 لاکھ، خام لوہا 253 لاکھ، چونا پتھر 387 لاکھ ٹن، قدرتی گیس  2838 ملین کیوبک میٹر، باکسائٹ 2386000، کرومائٹ 372000، کاپر کونک۔ 9000، سیسہ کونک 33000 ،مینگنیج خام 329000، زنک کونک۔ 133000، فاسفورائٹ 140000اور میگنیسائٹ 11000 ٹن اور سونا 97 کلو گرام۔
مئی 2022 کے مقابلے مئی 2023 کے دوران مثبت نمو دکھانے والے اہم معدنیات میں شامل ہیں: مینگنیج خام ، میگنیسائٹ ، کوپرکونک۔ ، کرومائیٹ ، خام لوہا ، چونا پتھر ، سیسہ کونک ، کوئلہ ، باکسائٹ  اور زنک کونک ۔ اسی دوران منفی نمو دکھانے والی دیگر اہم معدنیات میں شامل ہیں: قدرتی گیس  ، پیٹرولیم  ، فاسفورائٹ  اور لگنائٹ ۔
سٹرک ٹرانسپورٹ اور شاہراہوں کی وزارت
جناب نتن گڈکری نے آج لکھنؤ میں، 3,300 کروڑ روپے سے زیادہ کی سرمایہ کاری والے دو قومی شاہراہوں کے پروجیکٹوں کا افتتاح کیا
اتر پردیش کی ترقی کی رفتار کو بڑھاتے ہوئے، سڑک، ٹرانسپورٹ اور شاہراہوں کے مرکزی وزیر جناب نتن گڈکری نے آج لکھنؤ میں 3,300 کروڑ روپے سے زیادہ کی سرمایہ کاری والے دو قومی شاہراہوں کے پروجیکٹوں کا افتتاح کیا۔
اتر پردیش کے وزیر اعلیٰ جناب یوگی آدتیہ ناتھ کے ساتھ جناب راج ناتھ سنگھ، مرکزی وزیر مملکت جناب جنرل وی کے سنگھ، نائب وزیر اعلیٰ جناب برجیش پاٹھک، مرکزی وزیر مملکت جناب کوشل کشور، ریاستی وزراء جناب جتن پرساد، جناب اسیم ارون، رکن پارلیمان جناب سبرت پاٹھک، رکن پارلیمنٹ ڈاکٹر اشوک باجپائی اور دیگر ارکان پارلیمنٹ، ارکان اسمبلی اور عہدیداران بھی اس موقع پر موجود تھے۔
لکھنؤ، اتر پردیش کا دارالحکومت اور ملک کے اہم شہروں میں سے ایک شہر ہے۔ لکھنؤ میں آج 3,300 کروڑ روپے سے زیادہ کی لاگت سے دو قومی شاہراہوں کے پروجیکٹوں کا افتتاح کیا گیا۔ افتتاح شدہ پروجیکٹ میں قومی شاہراہ 24 پر لکھنو- سیتا پور سیکشن کامدیاو- آئی آئی ایم شامل ہے ۔ کراسنگ پر نو تعمیر شدہ 4 لین ایلیویٹڈ کوریڈور وقت سے 6 ماہ پہلے مکمل ہو گیا ہے۔ یہ لکھنؤ سے سیتا پور تک بہتر رابطہ فراہم کرے گا، بھٹولی تیراہا اور جانکی پورم ایکسٹینشن پر بھاری ٹریفک جام سے بچائے گا اور 30 منٹ سے زیادہ وقت اور ایندھن کی بچت کرے گا۔ اور یہ یاتریوں کو چندریکا دیوی اور نیمی شرنیا کے درشن کے لئے سہولت فراہم کرے گا۔
علی گڑھ-کانپور سیکشن کے نوی گنج سے مترا سین پور تک 4 لین والی سڑک کی تعمیر سے نوی گنج، قنوج، متراسین پور اور آگے دہلی کے درمیان ٹریفک کی سہولت ہوگی۔ اترپردیش کے پرفیوم ہب قنوج اور آس پاس کے علاقوں میں اقتصادی ترقی کو فروغ ملے گا۔ چھبراماؤ، گورسہائی گنج، جلال آباد، منی ماؤ جیسے علاقوں میں چھوٹی اور درمیانی صنعتوں کو فروغ ملے گا۔ قنوج کے کسانوں کو چھبراماؤ، نوی گنج منڈی تک نقل و حمل میں آسانی ہوگی اور دہلی تک براہ راست رسائی آسان ہوگی۔
۔۔۔۔۔۔۔۔۔۔۔۔۔۔۔۔۔۔۔۔۔

U-7133
(Visitor Counter : 40
بھارتی چناؤ کمیشن
بڑی تعداد میں ای وی ایم اور وی وی پی اے ٹی کے خراب ہونے سے متعلق خبریں مبالغہ پر مبنی:ای سی آئی
نئی دہلی،28مئی 2018؍میڈیامیں اس طرح کی خبریں کہ مہاراشٹر اور اترپردیش میں جاری ضمنی انتخابات میں مبینہ طورپر بڑی تعداد میں ای وی ایم اور وی وی پی اے ٹی خراب ہوئی ہیں اور ان سے انتخابات میں رخنہ پڑا ہے، مبالغہ آرائی پر مبنی ہے۔
ہندوستان کے انتخابی کمیشن نے کہا کہ کمیشن لوک سبھا یا ریاستی قانون ساز اسمبلی کے لئے ہونے والے ہر عام ؍ضمنی انتخابات کے لئے ریزرو میں مناسب تعداد میں الیکٹرک ووٹنگ مشینیں اور وی وی پی اے ٹی فراہم کرتا ہے۔اس بات کا ذکر کرنا ضروری ہے کہ ہر پولنگ اسٹیشن پر ضرورت کے مطابق ای وی ایم اور وی وی پی اے ٹی کے علاوہ مناسب تعداد میں ای وی ایم اور وی وی پی اے ٹی  تک ریزرو میں رکھی جاتی ہیں، تاکہ پولنگ کے دن کسی بھی خراب مشین کو فوری طورپر بدلہ جاسکے۔یہ ریزرو مشینیں سیکٹر افسران کے پاس رکھی جاتی ہیں، جو کسی بھی پولنگ اسٹیشن سے ای وی ایم ؍وی وی پی اے ٹی کے کام نہ کرنے کی رپورٹ موصول ہوتے ہیں اسے بدل دیتے ہیں۔چونکہ سیکٹر افسر کے تحت 12-10 پولنگ اسٹیشن ہی ہوتے ہیں، اس لئے کسی بھی ای وی ایم ؍ وی وی پی اے ٹی کو پولنگ اسٹیشن پر بدلنے میں عام طورپر 30 منٹ سے بھی کم وقت لگتا ہے۔ حقیقی پولنگ کے دوران خراب ای وی ایم ؍وی وی پی اے ٹی کو تبدیل کرنا ایک معمول کا عمل ہے اور اس سے پولنگ کے عمل پر کسی بھی طرح اعتماد یا دیانتداری پر کوئی اثر نہیں پڑتا۔
اس کے علاوہ خبروں کے کچھ چینلوں پر یہ خبر بھی نشر کی گئی ہیں کہ مہاراشٹر میں بھنڈاراگونڈیا پارلیمانی حلقے میں 35 پولنگ مراکز کے پولنگ منسوخ کی جارہی ہے۔ یہ خبر بھی حقیقت پر مبنی نہیں ہے۔اس کے علاوہ اسی پارلیمانی حلقے میں 25 فیصد پولنگ مراکز میں ای وی ایم ؍وی وی پی اے ٹی خراب ہونے سے متعلق خبریں بھی درست نہیں ہے۔اس بھی کی بھی وضاحت کی جاتی ہے کہ بھنڈارا گونڈیا پارلیمانی حلقے میں کسی بھی پولنگ اسٹیشن پر ووٹنگ منسوخ نہیں کی گئی ہے اور جہاں ضرورت محسوس ہوئی ہے وہاں مشینیں تبدیل کرکے بلاوارکاوٹ ووٹنگ جاری ہے۔ البتہ آر او؍ڈی ای او؍سی ای او کی طرف سے پولنگ میں طویل رکاوٹ کی خبرموصول ہوتی ہے تو کمیشن ان معامعلات میں کیس کی بنیاد پر فیصلہ کرتا ہے۔
م ن۔و ا۔ن ع
U: 2797
(Visitor Counter : 67
وزارات ثقافت
این ایم اے کے چیئرمین جناب ترون وجے نے راجستھان میں مان گڑھ پہاڑی کو ، 1500 بھیل قبائلی مجاہدین آزادی کو خراج عقیدت کے طور پر قومی اہمیت کا حامل یادگاری مقام قرار دینے کے لیے جناب ارجن رام میگھوال کو رپورٹ سونپی
ہماری نوجوان نسل مان گڑھ پہاڑی اور بھیل قبائلیوں کی قربانیوں سے لاعلم ہے، مان گڑھ پہاڑی کے بارے میں معلومات فراہم کرانا اور اس کی اہمیت اجاگر کرنا ہماری ذمہ داری ہے: جناب ارجن رام میگھوال
نیشنل مونومینٹس اتھارٹی کے چیئرمین جناب ترون وجے کی قیادت میں نیشنل مونومینٹس اتھارٹی کی ایک ٹیم نے راجستھان میں مان گڑھ پہاڑی کو آزادی کا امرت مہوتسو کے سال میں قومی اہمیت کا حامل یادگاری مقام قرار دینے کے لیے ایک رپورٹ آج اندراگاندھی نیشنل سینٹر فار آرٹس ، نئی دہلی میں ثقافت کے وزیر مملکت جناب ارجن رام میگھوال کو سونپی۔ اس رپورٹ میں مان گڑھ پہاڑی کے بارے میں متعلقہ تفصیلات اور نیشنل مونومینٹس اتھارٹی کی سفارشات شامل ہیں۔
میڈیا سے بات چیت کرتے ہوئے ثقافت کے وزیر مملکت جناب ارجن رام میگھوال نے کہا کہ غیرمعروف سورماؤں اور مان گڑھ پہاڑی کو تاریخ میں وہ مقام حاصل نہیں ہوا جس کے وہ حقدار تھے۔ انہوں نے یہ بھی بتایا کہ 17 نومبر 1913 کو برٹش فوج نے 1500 بھیل قبائلی مجاہدین آزادی کو بے رحمی سے مار ڈالا تھا۔ انہیں خراج عقیدت پیش کرنے کے لیے، آزادی کا امرت مہوتسو کے موقع پر، ہم این ایم اے کے چیئرمین جناب ترون وجے کے ذریعہ پیش کی گئی رپورٹ کو مثبت طور پر آگے بڑھائیں گے۔ مرکزی وزیر نے یہ بھی کہا کہ ہماری نوجوان نسل ان کی قربانیوں اور مان گڑھ پہاڑی سےلاعلم ہے، یہ ہماری ذمہ داری ہوگی کہ ہم مان گڑھ پہاڑی کی اہمیت اجاگر کریں اور اس کے بارے میں معلومات فراہم کرائیں۔
راجستھان کے بانس واڑہ ضلع کی پہاڑی مان گڑھ کا دورہ وزیر اعظم جناب نریندر مودی نے اس وقت کیا تھا جب وہ گجرات کے وزیر اعلیٰ تھے۔ اس وقت مقامی بھیل قبائلیوں نے مان گڑھ پہاڑی کو قومی یادگاری مقام قرار دینے کا مطالبہ کیا تھا۔
کامرس اور صنعت کی وزارتہ
بھارت - برطانیہ نے ایک آزاد تجارتی معاہدے کے لئے مشترکہ عہد اور اُس کے لئے مرحلہ وار اَرلی ہارویسٹ سمجھوتوں کے بارے میں عہد کا اعادہ کیا
نئی دلّی ،25 جولائی / بھارت اور برطانیہ نے 24 جولائی ، 2020 ء کو ورچوول طور پر مشترکہ اقتصادی و تجارتی کمیٹی کی میٹنگ منعقد کی ۔ اس کی مشترکہ صدارت کامرس اور صنعت کے وزیر جناب پیوش گوئل اور برطانیہ کے بین الاقوامی تجارت کی وزیر محترمہ ایلیزا بیتھ ٹرس نے کی ۔ کامرس اور صنعت کے وزیر مملکت جناب ہردیپ سنگھ پوری اور اُن کے برطانیہ کے ہم منصب اور بین الاقوامی تجارت کے وزیر جناب رانل جیا وردھنے نے میٹنگ میں تعاون کیا ۔
مرکزی وزیر جناب پیوش گوئل اور محترمہ ٹرس نے آزاد تجارتی معاہدے کے لئے مشترکہ عہد کا اعادہ کیا اور اُس کے لئے مرحلہ وار اَرلی ہارویسٹ سمجھوتوں پر زور دیا ۔ وزیر مملکت جناب پوری اور برطانوی وزیر جیا وردھنے مذاکرات میں تیزی لانے کے لئے ماہانہ میٹنگیں کریں گے ۔ اس بات کا بھی فیصلہ کیا گیا کہ مرکزی وزیر پیوش گوئل اور برطانوی ایس او ایس محترمہ ٹرس کی قیادت میں ایک میٹنگ خزاں ، 2020 ء میں نئی دلّی میں منعقد ہو گی تاکہ مذاکرات کو آگے بڑھایا جا سکے ۔ لائف سائنس اور صحت ، آئی سی ٹی ، خوراک اور مشروبات پر مشترکہ ورکنگ گروپوں نے ، جو پچھلے جے ای ٹی سی او کے دوران قائم کئے گئے تھے ، وزیروں کو اپنی سفارشات پیش کیں ۔
با ضابطہ بات چیت کے بعد کامرس اور صنعت کے وزیر مملکت جناب ہردیپ سنگھ پوری ، برطانیہ کے بین الاقوامی تجارت کے وزیر جناب رانل جیا وردھنے اور برطانیہ کے سرمایہ کاری کے وزیر جناب گیری گرمسٹون کی قیادت میں ایک مکمل اجلاس منعقد ہوا ، جس میں انہوں نے کاروباری لیڈروں کے ساتھ گفتگو کی ۔ ان میں سی آئی آئی کے ڈی جی جناب چندر جیت بنرجی اور بھارت برطانیہ سی ای او فورم کے شریک چیئرمین جناب اَلے پیرامل شامل تھے ۔
دونوں فریقوں نے کھلے ذہن سے بات چیت کی اور بھارت اور برطانیہ کے درمیان قدیم تجارتی و اقتصادی تعلقات کو بحال کرنے اور اُن میں نئی جان ڈالنے کے لئے اپنے عہد کا اعادہ کیا ۔ دونوں فریقوں نے صحت کے سیکٹر ، خاص طور پر کووڈ – 19 عالمی وباء کے پیشِ نظر صحت کے سیکٹر میں تعاون کرنے کا بھی عہد کیا ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 4149
(Visitor Counter : 145
خوراک کی ڈبہ بندی کی صنعتوں کی وزارت
خوراک کی ڈبہ بندی کی صنعتوں کی وزارت، اپنی اسکیموں کے ذریعے، ملک بھر میں مؤثر سپلائی چین کے ساتھ خوراک کی ڈبہ بندی/تحفظ کے بنیادی ڈھانچے کو مضبوط بنانے میں مدد کر رہی ہے، اس طرح، پیداوار اور پروسیسنگ کی صلاحیت اور فصل کے بعد ہونے والے نقصانات کے درمیان فرق کو کم کیا جا رہا ہے
خوراک کی ڈبہ بندی کی صنعتوں کی وزارت  اپنی اسکیموں کے ذریعے ملک بھر میں مؤثر سپلائی چین کے ساتھ خوراک کی ڈبہ بندی/تحفظ کے بنیادی ڈھانچے کو مضبوط بنانے میں مدد کر رہی ہے اور اس طرح پیداوار اور پروسیسنگ کی صلاحیت اور فصل کے بعد ہونے والے نقصانات کے درمیان فرق کو کم کر رہی ہے۔ ایم او ایف پی آئی سنٹرل سیکٹر کی بنیادی اسکیم - پردھان منتری کسان سمپدا یوجنا  2016-17 سے نافذ کر رہی ہے۔ پی ایم کے ایس وائی کی جزوی اسکیموں کے تحت مکمل کیے گئے پروجیکٹوں کے نتیجے میں تقریباً 194 لاکھ میٹرک ٹن تحفظ اور پروسیسنگ کی صلاحیت پیدا ہوئی ہے۔
خوراک کی ڈبہ بندی کی صنعتوں کے مرکزی وزیر مملکت جناب پرہلاد سنگھ پٹیل نے ایک سوال کے تحریری جواب میں لوک سبھا کو مطلع کیا کہ آتم نربھر بھارت ابھیان کے ایک حصے کے طور پر، ایم او ایف پی آئی مائیکرو فوڈ پروسیسنگ انٹرپرائزز  کے مرکزی اسپانسرڈ پی ایم فارملائزیشن کو نافذ کر رہی ہے۔ مائیکرو فوڈ پروسیسنگ انٹرپرائزز کو مالی، تکنیکی اور کاروباری مدد فراہم کرنے کے لیے 2020-21 سے اسکیم نافذ ہے اور اس اسکیم کے تحت اب تک 18472 مستفیدین کی درخواستیں منظور کی جاچکی ہیں۔ اس کے علاوہ، فوڈ پروسیسنگ انڈسٹری کے لیے سینٹرل سیکٹر پروڈکشن سے منسلک ترغیبی اسکیم  کو ایم او ایف پی آئی کے ذریعے نافذ کیا گیا ہے، جس کا مقصد فوڈ پروسیسنگ سیکٹر میں چیمپیئن برانڈز بنا کر فوڈ پروسیسنگ کی صلاحیت کو بڑھانا ہے جس کی کل لاگت 6 سال کی مدت  کے لیے 10,900 کروڑ روپے ہے۔ PLISFPI کے مختلف زمروں کے تحت امداد کے لیے کل 180 تجاویز کو منظوری دی گئی ہے۔
خواتین اور بچوں کی ترقیات کی وزارت
خواتین اور بچوں کی ترقی کی مرکزی وزیر محترمہ اسمرتی زوبن ایرانی نے سی آئی آئی کے سالانہ اجلاس 2023 میں کمیونٹی سروس میں بہترین کارکردگی کا مظاہرہ کرنے والی خواتین کا جشن منایا
’ تبدیلی لانے والی، بنیادی سطح کی رہنما ہیں ، جنہوں نے صحت کی دیکھ بھال، تعلیم اور کاروبار کے میدان میں بہت زیادہ تعاون کیا ہے ‘ : ڈبلیو سی ڈی کی مرکزی وزیر
خواتین اور بچوں کی ترقی کی مرکزی وزیر محترمہ اسمرتی زوبن ایرانی نے کل بھارتی صنعت کی کنفیڈریشن  کے سالانہ اجلاس – 2023 میں ، ان خواتین کا جشن منایا ، جنہوں نے سماجی خدمت میں شاندار کار کردگی کا مظاہرہ کیا ہے ۔
محترمہ اسمرتی زوبن ایرانی نے ٹوئیٹ میں کہا ہے کہ وہ تبدیلی لانے والی، بنیادی سطح کی لیڈر ہیں ، جنہوں نے صحت کی دیکھ بھال، تعلیم اور صنعت کاری کے میدان میں بہت زیادہ تعاون کیا ہے۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 5478
(Visitor Counter : 43
وزارت دفاع
بھارتیہ فضائیہ نےآتم نربھر بھارت کے لیے مقامی بنانے کی کوششوں کو تیز کرنے کے لیے آئی آئی ٹی مدراس کے ساتھ مفاہمتی قرارداد پر دستخط کیے
بھارتی فضائیہ اور آئی آئی ٹی مدراس نے 13 اپریل 2022 کو آئی اے ایف کی ضروریات کو پورا کرنے کے لیے مختلف ترقیاتی منصوبوں کو پورا کرنے کی غرض سے ایک مفاہمت نامے پر دستخط کیے ہیں۔ اس مفاہمت نامے پر ایئر کموڈور ایس بہوجا، کمانڈ انجینئرنگ آفیسر ، ہیڈ کوارٹر منٹیننس کمانڈ، آئی اے ایف اور پروفیسر ایچ ایس این مورتی، ہیڈ آف ڈیپارٹمنٹ ایرو اسپیس انجینئرنگ آئی آئی ٹی مدراس نے ایئر فورس اسٹیشن، تغلق آباد، دہلی میں دستخط کئے۔
آئی اے ایف اور آئی آئی ٹی مدراس کے درمیان مشترکہ شراکت داری کا مقصد 'آتم نربھر بھارت' کے حصول کے لیے آئی اے ایف کے مقامی بنانے کی کوششوں کو تیز کرنا ہے۔ مفاہمت نامے کے دائرہ کار کے تحت، آئی اے ایف نے ٹیکنالوجی کی ترقی اور مختلف ہتھیاروں کے نظاموں کو برقرار رکھنے کے لیے مقامی حل تلاش کرنے والے کلیدی فوکس والے شعبوں کی نشاندہی کی ہے۔آئی آئی ٹی مدراس تحقیق کے ذریعے کارآمد ہونے سے متعلق مطالعہ اور پروٹوٹائپ ڈیولپمنٹ کے لیے باضابطہ مشاورت فراہم کرے گی۔
آئی آئی ٹی مدراس آئی اے ایف کے ساتھ شراکت داری میں منٹیننس کمانڈ آئی اے ایف کے بیس ریپئر ڈپوز  کی طرف سے نگہداشت کی صلاحیت کو بڑھانے، فرسودہ بندوبست اور 'خود انحصاری' کے حصول کی سمت میں مقامی بنانے کی کوششوں میں نمایاں تعاون کرے گی۔
نوجوانوں کے امور اور کھیل کود کی وزارت
کھیلو انڈیا پروجیکٹس
نئی دہلی،25؍نومبر:کھیلو انڈیا اسکیم کا اس کی موجودہ شکل ، آغاز 1756کروڑ روپے کے مجموعی بجٹ سے اکتوبر 2017ء میں ہوا تھا۔اس اسکیم کے تحت ریاست وار بجٹ مختص نہیں کیا جاتا اور عملیت کی بنیاد پر پروجیکٹوں کو منظوری دی جاتی ہیں۔ پروجیکٹ وار فنڈز جاری کئے جاتے ہیں۔ منظور شدہ پروجیکٹوں کی تعداد اور جاری کئے گئے فنڈز کی ریاست وار تفصیل سے متعلق اطلاعات منسلکہ میں کی گئی ہیں۔
منسلکہ
کھیلو انڈیا اسکیم کے تحت منظور شدہ پروجیکٹوں کی تعداد اور جاری کئے گئے فنڈ سے متعلق ریاست وار تفصیلات

|
|
نمبر شمار
|
|
ریاست ؍مرکز کے زیر انتظام علاقہ
|
|
منظور شدہ پروجیکٹوں کی تعداد
|
|
منظور شدہ رقم
|
|
جاری کئے گئے فنڈز
|
|
|
|
|
|
1
|
|
آندھرا پردیش
|
|
4
|
|
23.50
|
|
7.50
|
|
|
|
2
|
|
اروناچل پردیش
|
|
19
|
|
149.00
|
|
55.00
|
|
|
|
3
|
|
آسام
|
|
5
|
|
27.00
|
|
23.82
|
|
|
|
4
|
|
چھتیس گڑھ
|
|
1
|
|
5.44
|
|
2.50
|
|
|
|
5
|
|
گجرات
|
|
4
|
|
24.67
|
|
11.00
|
|
|
|
6
|
|
ہریانہ
|
|
4
|
|
47.42
|
|
27.60
|
|
|
|
7
|
|
ہماچل پردیش
|
|
2
|
|
29.87
|
|
11.13
|
|
|
|
8
|
|
جھارکھنڈ
|
|
1
|
|
2.07
|
|
2.07
|
|
|
|
9
|
|
کرناٹک
|
|
8
|
|
69.27
|
|
35.28
|
|
|
|
10
|
|
کیرالہ
|
|
4
|
|
56.80
|
|
24.15
|
|
|
|
11
|
|
مدھیہ پردیش
|
|
7
|
|
55.46
|
|
23.99
|
|
|
|
12
|
|
مہاراشٹر
|
|
8
|
|
90.41
|
|
45.93
|
|
|
|
13
|
|
منی پور
|
|
6
|
|
58.85
|
|
24.15
|
|
|
|
14
|
|
میزورم
|
|
2
|
|
9.50
|
|
7.00
|
|
|
|
15
|
|
ناگالینڈ
|
|
1
|
|
7.00
|
|
7.00
|
|
|
|
16
|
|
اُڈیشہ
|
|
4
|
|
28.00
|
|
12.00
|
|
|
|
17
|
|
پنجاب
|
|
4
|
|
52.44
|
|
17.09
|
|
|
|
18
|
|
راجستھان
|
|
38
|
|
78.77
|
|
67.95
|
|
|
|
19
|
|
سکم
|
|
1
|
|
7.90
|
|
3.00
|
|
|
|
20
|
|
تمل ناڈو
|
|
2
|
|
14.00
|
|
7.00
|
|
|
|
21
|
|
تریپورہ
|
|
1
|
|
5.00
|
|
2.50
|
|
|
|
22
|
|
تلنگانہ
|
|
3
|
|
19.50
|
|
8.50
|
|
|
|
23
|
|
اتراکھنڈ
|
|
3
|
|
18.50
|
|
12.50
|
|
|
|
24
|
|
اترپردیش
|
|
25
|
|
165.80
|
|
67.03
|
|
|
|
25
|
|
مغربی بنگال
|
|
2
|
|
33.77
|
|
11.53
|
|
|
|
26
|
|
دہلی
|
|
8
|
|
110.61
|
|
51.40
|
|
|
|
27
|
|
پڈوچیری
|
|
2
|
|
12.00
|
|
5.00
|
|
|
|
28
|
|
جموں وکشمیر
|
|
4
|
|
24.07
|
|
7.00
|
|
|
|
ٹوٹل
|
|
173
|
|
1226.62
|
|
580.62
|
|
یہ اطلاع کھیل کود اور نوجوانوں کے امور کے وزیر مملکت ، جناب کرن رجیجو نے آج راجیہ سبھا میں ایک تحریری جواب میں دی ۔
وزیراعظم کا دفتر
وزیراعظم نے راجستھان کے جالور میں ہوئے بس حادثے کے نتیجے میں ہوئے جانی نقصان پر اظہار تعزیت کی
نئی دلّی ، 17 جنوری، 2021 /
وزیراعظم جناب نریندر مودی نے راجستھان کے جالور میں ایک بس حادثے کے نتیجے میں ہوئے جانی نقصان پر اپنے گہرے رنج و غم کا اظہار کیا ہے۔
اپنے ٹوئیٹ میں وزیراعظم نے کہا کہ ’’راجستھان کے جالور میں ہوئے بس حادثے کی خبر سے گہرا صدمہ پہنچا ہے۔ اس حادثے میں کئی لوگوں کو اپنی جانیں گنوانی پڑی ہیں۔ میں ان کے اہل خانہ کے ساتھ اظہار تعزیت کرتا ہوں اور زخمیوں کے جلد صحت یاب ہونے کی دعا کرتا ہوں۔‘‘
امور صارفین، خوراک اور عوامی تقسیم کی وزارت
وئر ہاؤسنگ ڈیولپمنٹ ریگولیٹری اتھارٹی سے رجسٹرڈ وئر ہاؤسوں میں رکھا گیا مال غیر رجسٹرڈ وئر ہاؤسوں کے مقابلے زیادہ محفوظ ہوتا ہے:مرکز
ڈبلیو ڈی آر اے ایکو سسٹم کے براہ راست مستفدین کسان وئر ہاؤس مین اور کاروباری ہیں:ڈبلیو ڈی آر اے
ڈبلیو ڈی آر اے کی جانب سے جموں میں ایک روزہ آؤٹ ریچ پروگرام کا انعقاد
خوراک اور سرکاری نظام تقسیم محکمے کے تحت دی وئرہاؤسنگ ڈیولپمنٹ ریگولیٹر اتھارٹی  نے 28 اگست 2023 کو بابا جیتو کسان کیندر، زراعت ڈائرکٹریٹ، گول پلی، ٹلو ، جموں میں ایک آؤٹ ریچ پروگرام رجسٹریشن آف وئر ہاؤسیز ور ڈبلیو ڈی آراے کا اہتمام کیا جس کا مقصد وئر ہاؤسوں کو ڈبلیو ڈی آراے میں رجسٹریشن کراتا تھا۔
جناب ارون کمار شریواستو رکن ڈبلیو ڈی آراے نے کہا کہ ڈبلیو ڈی آراے میں رجسٹرڈ وئرؤسوں میں رکھی گئی اشیاء غیر رجسٹرڈ وئر ہاؤسوں کے مقابلے زیادہ محفوظ ہیں۔ انھوں نے نے کہا کہ وئر ہاؤس کی الیکٹرونک رسید کا غذ کی رسید سے زیادہ محفوظ ہے کیونکہ کاغذ کی ریسدوں میں دھوکہ دھڑی کا زیادہ خطرہ ہوتا ہے۔ انھوں نے ڈبلیو ڈی آراے میں رجسٹرڈ وئر ہاؤسوں کے دیگر فائدوں کا بھی ذکر کیا جن میں مختلف بیچ، جانچ، ایس او پی کے ساتھ سائنسی انداز میں اسٹوریج وغیرہ شامل ہیں اور اس سے مال وہاں رکھنے والوں اور بنکروں کے مقامات کا تحفظ ہوتا ہے۔
انھوں نے مزید کہا کہ ایف سی آئی، این اے ایف ای ڈی پاور نیشنل پیورٹی کلچر بورڈ جیسے سرکاری اداروں نے پہلے ہی رہنما خطوط جاری کردیئے ہیں کہ سنٹرل پول اسٹاک کو ڈبلیو ڈی آراے میں رجسٹرڈ وئر ہاؤسوں میں رکھا جائے ۔ ڈبلیو ڈی آراے میں رجسٹرڈ وئرہاؤسوں کے ایکو سسٹم کی بات کرتے ہوئے انھوں نے کہا کہ ڈبلیو ڈی آراے کے براہ راست مستفدین میں کسان، وئرہاؤس مین، کاروباری وغیرہ شامل ہیں۔ انھوں نے خاص طور سے وئر ہاؤسوں کے مالکان پرزور دیا کہ وہ اپنے وئرہاؤس کو ڈبلیو ڈی آراے میں رجسٹرڈ کرائیں۔
اوپن ہاؤس کے دوران رجسٹریشن کے طریقہ کار اور مالی سسٹم میں مزید بہتری کے لئے صلاح ومشورے دیئے گئے۔
جناب وکاس شرما، ڈائرکٹر، باغبانی کی منصوبہ بندی اور مارکٹنگ ، جموں وکشمیر نے اپنے افتتاح خطبے میں ڈبلیو ڈی آراے کی تعریف کی جو اناجوں کو محفوظ رکھنے کے سائنسی طریقے اختیار کرتی ہے اور ای ۔ این ڈبلیو آر کےذریعہ کسانوں کو مالی مدد فراہم کرتی ہے۔ جناب ایچ کے دباس، انڈرسکریٹری، ڈبلیو ڈی آراے نے وئرہاؤسنگ ایکٹ اور اس کے ضابطوں کے بارے میں بتایا۔ جناب برجیندر پرتاپ یادو، معاون ڈائرکٹر ڈبلیو ڈی آراے نے وئرہاؤس مین اور وئر ہاؤسوں کے ڈبلیو ڈی آراے میں رجسٹریشن کے عمل کی وضاحت کی۔
این اے بی اے آر ڈی ، ایف سی آئی، محکمہ خوراک ، سول سپلائر، صارفین کے امور ، صنعتوں اور کامرس ، ایس آئی ڈی سی او، ایس آئی سی او پی، مختلف بینکوں ، محکموں کے زراعت ، باغبانی کے محکمے اور مختلف سی اے اسٹور مالکان کے نمائندوں نے کانفرنس میں حصہ لیا۔
شمال مشرقی ریاستوں کی ترقی کی وزارت
شمال مشرقی ہندوستان کی کا شتکاری کی صنعت سے جڑی مشہور و معروف ہستی- این ای آر سی آر ایم ایس کی پہل کی کامیابی کی کہانی، جو شمال مشرقی خطے کی ترقی کی وزارت کے زیراہتمام ایک رجسٹرڈ سوسائٹی ہے
منی پور کے اکھرول ضلع میں، زرعی موسمی حالات سیب کی کاشت کے لیے سازگار ہیں۔ سال 2019 میں، ایپل کی کم ٹھنڈک والی اقسام کو اکھرول ضلع میں نارتھ ایسٹرن ریجن کمیونٹی ریسورس مینجمنٹ سوسائٹی نے انسٹی ٹیوٹ آف ہمالین بائیو ریسورس ٹیکنالوجی، پالم پور، ہماچل پردیش کے تعاون سے متعارف کرایا تھا۔ اس اقدام کے لئے کاشتکار برادری کے ساتھ ساتھ مختلف سرکاری اور غیر سرکاری اداروں کی طرف سے زبردست ردعمل سامنے آیا۔
اس پہل قدمی کے تحت ، پوئی گاؤں، اکھرول، منی پور کی رہائشی محترمہ اگسٹینا اونگشی شمرے، کا سیب کی کاشت کے لیے استفادہ کنندہ کے طور پر انتخاب کیا گیا۔ وہ ان کسانوں میں سے ایک تھیں جنہوں نے انسٹی ٹیوٹ آف ہمالین بائیو ریسورس ٹیکنالوجی ، پالم پور، ہماچل پردیش میں تربیت حاصل کی۔ صلاحیت سازی کا سہارا حاصل کرتے ہوئے، محترمہ شمرے نے اپنے باغ میں کامیابی سے سیب کی کاشت کی ۔ اس کاشت کی پہلی پیداوار کے طور پر ، ا نہوں نے تقریباً 160 کلو سیب حاصل کئے جسے ا نہوں نے 200 روپے فی کلو کی منافع بخش قیمت پر فروخت کیا۔
ان کی کامیابی سے متاثر ہو کر چند اور کسانوں نے سیب کے باغ لگانے کا کام شروع کیا۔ ان کی مثالی کوششوں کے لیے، منی پور کی وزیر اعلیٰ جناب این بیرن سنگھ نے اُنہیں مبارکباد پیش کی۔ بعد میں، اُنہوں نے ریاستی حکومت سے سیب کی کاشت اور اس کی فصل کے بعد کے انتظام کی تربیت کے لیے مالی مدد بھی حاصل کی۔
محترمہ شمرے نے اپنی زندگی کو تبدیل کرنے اور انہیں معاشی طور پر خود کفیل بننے کی کوششوں میں امداف فراہم کرنے کے لیے این ای آر سی آر ایم ایس، این ای سی،حکومت ہند کا تہہ دل سے شکریہ ادا کیا ہے۔ آج، ا نہوں نے آتم نربھر بھارت کے ایک نئے معنی کو محسوس کیا ہے اور ان کی کامیابی کی یہ کہانی شمال مشرقی ہندوستان کی پوری کسان برادری کے لیے ایک تحریک کی حیثیت رکھتی ہے۔